Diari Oficial de la Generalitat Valenciana


Sumari del DOGV 8834, del 15-06-2020 (2020/4034)

RESOLUCIÓ de 28 de maig de 2020, del director general de Prevenció d'Incendis Forestals, per la qual es resol la convocatòria d'ajudes destinades per al control de vegetació natural, mitjançant l'aprofitament ramader extensiu, en zones estratègiques lligades a la prevenció d'incendis, en el marc del Programa de desenvolupament rural 2014-2020 de la Comunitat Valenciana, per a l'exercici de 2019-2020.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8834

Data del DOGV
:   15-06-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/4034


Data del document
:   28-05-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 28 de maig de 2020, del director general de Prevenció d'Incendis Forestals, per la qual es resol la convocatòria d'ajudes destinades per al control de vegetació natural, mitjançant l'aprofitament ramader extensiu, en zones estratègiques lligades a la prevenció d'incendis, en el marc del Programa de desenvolupament rural 2014-2020 de la Comunitat Valenciana, per a l'exercici de 2019-2020. [2020/4034]  
Aquestes ajudes s'emmarquen en l'operació 8.3.1, Ajudes per a la realització de treballs de construcció i manteniment d'infraestructures de prevenció d'incendis forestals i actuacions silvopastorals, la fi de les quals siga reduir el risc d'incendis 8.3, Ajuda per a la prevenció dels danys causats als boscos per incendis, desastres naturals i catàstrofes, de la mesura 8, Inversions en el desenvolupament de zones forestals i millora de la viabilitat dels boscos, del Programa de desenvolupament rural de la Comunitat Valenciana 2014-2020, i el finançament d'aquestes es farà amb càrrec a la línia de subvenció SO833000, del capítol VII, del pressupost de l'Agència Valenciana de Foment i Garantia Agrària, tenint en compte els percentatges de participació que corresponen al Fons Europeu Agrícola de Desenvolupament Rural (FEADER), al Ministeri d'Agricultura i Pesca, Alimentació i Medi Ambient i a la Generalitat Valenciana en el pla financer del citat programa.  
Vista l'Ordre 30/2018, de 19 de desembre, de la Conselleria d'Agricultura, Medi Ambient, Canvi Climàtic i Desenvolupament Rural (actualment Conselleria d'Agricultura, Desenvolupament Rural, Emergència Climàtica i Transició Ecològica), per la qual s'estableixen les bases reguladores per a la concessió d'ajudes destinades al control de vegetació natural, mitjançant l'aprofitament ramader extensiu, en zones estratègiques lligades a la prevenció d'incendis, en el marc del Programa de Desenvolupament Rural 2014-2020 de la Comunitat Valenciana, publicada en el Diari Oficial de la Generalitat Valenciana el 14.01.2019 i número 8463 (d'ara en avant Ordre 30/2018 d'ajudes al pasturatge prevenció incendis forestals).  
Vista la Resolució de 25 de març de 2019, del director de l'agència valenciana de foment i garantia agrària, per la qual es convoquen ajudes per a l'exercici de 2019-2020 destinades al control de vegetació natural, mitjançant aprofitament ramader extensiu, en zones estratègiques lligades a la prevenció d'incendis, en el marc del programa de desenvolupament rural 2014-2020 de la Comunitat Valenciana, amb un import global màxim per a les ajudes de 100.000,00 euros, publicada en el Diari Oficial de la Generalitat Valenciana el 29.03.2019 i número 8517 (d'ara en avant resolució convocatòria d'ajudes al pasturatge i prevenció d'incendis forestals).  
Vistes les actes de la Comissió de valoració dels dies 12 de març de 2020 i 19 de maig 2020 on es proposen les sol·licituds que compleixen amb els requisits de l'Ordre 30/2018, d'ajudes al pasturatge i prevenció d'incendis forestals, així com la seua ordenació de major a menor d'acord amb la base onzena de la citada Ordre 30/2018, d'ajudes al pasturatge i prevenció d'incendis forestals.  
Vist el punt 9 de l'Acta de la Comissió de Valoració, de data 12 de març de 2020, que proposa un salari diari més els seus complements i pagues extres de 37,42 €/dia, d'acord amb la base cinquena que al punt 2 de l'Ordre 30/2018, d'ajudes al pasturatge i prevenció d'incendis forestals «El càlcul de la remuneració de l'activitat de maneig del bestiar es realitza tenint en compte els dies que es pasturarà multiplicats pel cost del salari/dia i els seus complements i pagues extres, establit per a la categoria de pastor en les taules salarials corresponents al conveni col·lectiu d'activitats agropecuàries en vigor l'any de la convocatòria» i al Reial decret 1462/2018, de 21 de desembre, pel qual es fixa el salari mínim interprofessional per a 2019 que, en el seu article 1 Quantia del salari mínim, estableix «El salari mínim per a qualssevol activitats en l'agricultura, en la indústria i en els serveis, sense distinció de sexe ni edat dels treballadors, queda fixat en 30 euros/dia o 900 euros/mes, segons que el salari estiga fixat per dies o per mesos.  
  
En el salari mínim es computa únicament la retribució en diners, sense que el salari en espècie puga, en cap cas, donar lloc a la minoració de la quantia íntegra en diners d'aquell.  
Aquest salari s'entén referit a la jornada legal de treball en cada activitat, sense incloure en el cas del salari diari la part proporcional dels diumenges i festius. Si es realitzara una jornada inferior, es percebrà a prorrata».  
Considerant que, d'acord amb la base primera de la citada ordre, seran subvencionable l'activitat de maneig de bestiar, mitjançant la seua conducció i guia per un pastor o mitjançant instal·lacions que eviten la seua mobilitat, com ara pastors elèctrics o tanca mòbil, en zones estratègiques lligades a la prevenció d'incendis per al control de la pastura i matoll, mitjançant un pasturatge extensiu controlat.  
Considerant que la comissió ha valorat les diferents sol·licituds segons les condicions previstes en la Convocatòria i en l'Ordre i ha elaborat un llistat ordenat amb totes les persones sol·licitants de la subvenció admeses a fi d'establir l'ordre de prelació entre les sol·licituds.  
  
De conformitat amb la base dotzena de l'ordre i l'apartat primer de la Resolució de la convocatòria de subvencions, correspon al director general de Prevenció d'Incendis Forestals la competència per a resoldre, amb informe i proposta previs de la comissió d'avaluació, segons l'Acord de 26 d'abril de 2012, pel qual es deleguen les funcions d'autorització del pagament de fons FEADER entre l'organisme pagador i els diferents òrgans administratius de la Conselleria d'Agricultura, Pesca, Alimentació i Aigua (actualment Conselleria d'Agricultura, Desenvolupament Rural, Emergència Climàtica i Transició Ecològica), així com de la Conselleria d'Infraestructures, Territori i Medi Ambient, i de la Conselleria de Governació, resol:  
  
Primer  
a) Concedir les subvencions des de l'endemà de la signatura de la resolució, és a dir des del 29 de maig de 2020, fins al 30 de juny del 2020, ambdós inclosos, és a dir un total de 33 dies.  
b) Concedir les subvencions la quantia de les quals es recull en l'annex I.  
c) Es comunicarà a cada beneficiari de l'ajuda les condicions específiques de pasturatge que han de complir per poder accedir al cobrament de la subvenció.  
  
Segon  
Desestimar les subvencions incloses en l'annex II per no complir els requisits disposats en la base tercera i novena de l'Ordre 30/2018, d'ajudes al pasturatge, prevenció d'incendis forestals i l'apartat seté i huité de la Resolució de la convocatòria d'ajudes al pasturatge i prevenció d'incendis forestals.  
  
Tercer  
Declarar que han desistit de la seua petició els sol·licitants inclosos en l'annex III.  
  
Contra la present resolució, que posa fi a la via administrativa, es podrà interposar recurs contenciós administratiu en el termini de dos mesos, a comptar des de l'endemà de la seua publicació en el Diari Oficial de la Generalitat Valenciana, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb allò que es preveu en els articles 8.3, 25.1 i 46.1 de la Llei de la jurisdicció contenciosa administrativa.   
  
Tot allò sense perjudici de la interposició del recurs potestatiu de reposició, en el termini d'un mes des de l'endemà de la seua publicació en el Diari Oficial de la Generalitat Valenciana, d'acord amb el que disposen en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. En tot cas, no podrà simultaniejar-se la interposició del recurs de reposició amb el contenciós administratiu.  
  
València, 28 de maig de 2020.- El director general de Prevenció d'Incendis Forestals: Diego Marín Fabra.